Punasänkiö

Punasänkiö (Odontites vulgaris) on puoleksi loisena elävä punakukkainen kasvi.

Punasänkiö kasvaa 20–60 cm korkeaksi. Sen lehdet ovat soikeat, ja niissä on pitkittäissuuntaan uria. Tähkämäisessä kukinnossa on kukkien välissä kapeita lehtiä. Sitä tavataan Euraasiassa pelloilla ja tienpientareilla. Se on levinnyt ihmisen mukana myös Pohjois-Amerikkaan.

Punasänkiö muistuttaa sukulaisiaan suolasänkiötä (Odontites litoralis) ja peltosänkiötä (Odontites vernus). Lajit voi erottaa haaroittumiskohtien perusteella: Punasänkiö haaroittuu melko alhaalta.

Lähteet 

Sänkiöt